# האחים וורנר

האחים וורנר
Warner Bros. Entertainment Inc|  |
|  |
| אולפני האחים וורנר בברבנק |
|
נתונים כלליים |
|
על שם |
אלברט וורנר, סם וורנר, הארי וורנר, ג'ק וורנר  |
|
מייסדים | **האחים** הארי, אלברט, סם וג'ק **וורנר** |
|
תקופת הפעילות |
4 באפריל 1923 – הווה (103 שנים)  |
|
חברת אם |
האחים וורנר דיסקברי |
|
חברות בנות | * ניו ליין סינמה
* קאסל רוק אנטרטיינמנט
* ריג'נסי אנטרפרייזס
* האחים וורנר אינטרקטיב אנטרטיימנט
* וורנר מיוזיק גרופ
* האחים וורנר טלוויזיה
* האנה-ברברה
* Franchise Pictures
* DC קומיקס
* האחים וורנר הנפשה
* טלפיקצ'רס
* DC Studios
* The Ladd Company
* Warner Bros. Home Entertainment
* אולפני קרטון נטוורק
* Metro-Goldwyn-Mayer cartoon studio
* אולפני האחים וורנר
 |
|
מדינה | ארצות הברית ארצות הברית |
|
מיקום המטה |
ברבנק  |
|
ענפי תעשייה |
בידור, יצירת קולנוע, תעשיית משחקי וידאו  |
|
מוצרים עיקריים |
סרט, קומיקס  |
|
מנכ"ל |
בארי מאייר  |
|   |
| www.warnerbros.com |
|   |

לוגו האחים וורנר בעבר
לוגו אולפני האחים וורנר, וריאציות שונות של הסמליל משמשות חטיבות אחרות בחברה
**האחים וורנר** (באנגלית: **Warner Bros.**‎; קיצור של **Warner Bros. Entertainment** - **האחים וורנר בידור**) היא חברה אמריקאית העוסקת בתעשיית הבידור, בעיקר בהפקת סרטי קולנוע. הארגון היה חלק מתאגיד וורנר מדיה עד למיזוגו עם חברת דיסקברי בשנת 2022, וכעת הוא חברה בת של תאגיד "האחים וורנר - דיסקברי". מטה החברה שוכן בברבנק, קליפורניה שבארצות הברית.

האחים וורנר היא אחת מהחברות הגדולות והחשובות ביותר בתעשיית הקולנוע האמריקאית. בנוסף לסרטי קולנוע, החברה עוסקת גם בהפקת סדרות טלוויזיה, הנפשה ומשחקי וידאו.

## היסטוריה

ארבעת האחים היהודים – הארי וורנר, אלברט וורנר, סם וורנר וג'ק וורנר – ייסדו לראשונה בשנת 1923 את "אולפני האחים וורנר", לימים אחת מחברות התאגיד.

הכוכב הראשון של האולפנים היה כלב – "רין טין טין", שכיכב ב-26 סרטים של האולפנים.

חטיבת אולפני האנימציה של האחים וורנר נוסדה בשנת 1930 כחברה עצמאית בבעלות לאון שלזינגר . חלק מהאנימטורים שלה הגיעו מחברת וולט דיסני. אולפנים אלה הפיקו סדרה של סרטונים מצוירים. האחים וורנר קנו את החברה בשנת 1944, ובעשורים הבאים חברת האחים וורנר זוהתה עם דמויות האנימציה שיצרה חטיבת אולפני האנימציה, חבורת הלוני טונס ובכללם באגס באני ודאפי דאק.

בשנות ה-30 של המאה ה-20 האחים וורנר נהיו מוכרים בעיקר בגלל סרטי הפשע האפלים שהפיקו בתקופה זו. בנוסף, הם הפיקו בתקופה זו גם סרטי פעולה והרפתקאות. ב־1927 האחים וורנר לקחו סיכון פיננסי – הם השקיעו בטכנולוגיה החדשה של הקול, והפיקו את הסרט זמר הג'אז, שהפך ללהיט וסימן את המעבר מראינוע לקולנוע. על סרט זה זכו בפרס אוסקר לשם כבוד. ב־1948 האחים וורנר היו הראשונים להציג יומן חדשות צבעוני.

בשנת 1967, בעקבות הפסדים כספיים, נרכשה החברה בידי חברת "Seven arts productions" ושמה שונה ל־"Warner Bros.-Seven arts". בתקופה זו יצא הסרט בוני וקלייד שהחזיר את החברה לרווחיות. שנתיים מאוחר יותר, החברה נמכרה בשנית לידי "Kinney National company" ושמה חזר להיות "Warner Bros.". בראש אולפן הסרטים הועמד טד אשלי, מטעם החברה החדשה.

### חטיבת ההנפשה

|  |  |
| --- | --- |
|  |  ראו גם – **האחים וורנר הנפשה** |

בשנות ה-90 של המאה ה-20, אחרי הפקה מוצלחת ביותר של הסרט "באטמן", החלה חברת ההפקה האחים וורנר הנפשה, בשיתוף עם חברת הקומיקס DC קומיקס, ליצור סדרות אנימציה המבוססות על DC קומיקס.

בשנת 1992 עלתה למסכים סדרת ההנפשה "באטמן: איש העטלף" שזכתה להצלחה רבה וביקורות נלהבות עקב טכניקת האנימציה החדשנית והעלילה הבוגרת, המתוחכמת והגותית שנתנה כבוד לצופים ולמורשת העטלף. בעקבות הצלחות סדרה זו נוצרו לה 2 סדרות המשך ("ההרפתקאות החדשות של באטמן" ו"באטמן: הדור הבא"), סרט "באטמן ורובין" וכן סדרה נוספת על גיבורי DC: ליגת הצדק.

כמו כן, במהלך אותן שנים, הפיקו וורנר מספר סדרות אנימציה היתוליות בשיתוף עם סטיבן ספילברג. הסדרות הללו היו "עלילות טייני טון", "אנימניאקס", "פריקזויד" שימוש בתבנית אנ עבור "Freakazoid!" בשפה en כאשר הערך פריקזויד כבר קיים ו"פינקי והמוח" – סדרה על זוג עכברי מעבדה שמנסים להשתלט על העולם ונהפכה לסדרת קאלט.

### המאה העשרים ואחת

לקראת סוף שנות ה-90, קיבלו האחים וורנר את הזכויות להפיק את סרטי "הארי פוטר" והפיצו את הראשון ב-2001, השני ב-2002, השלישי ב-2004, הרביעי ב-2005, החמישי ב-2007, השישי ב-2009, וחלק א' של הסרט השביעי ב-2010 וחלקו השני ב-2011.

ב-2006 סגרה חברת האחים וורנר את רשת הטלוויזיה The WB, והקימו ביחד עם CBS Corporation את ערוץ The CW. במאי 2011 רכשה חברת וורנר את האתר Rotten Tomatoes ואת חברת המדיה פליקסטר (Flixter). הרכישה העניקה לוורנר גישה לכ-25 מיליון מבקרים בחודש, וקהל פוטנציאלי גדול לשיווק מוצריה.

בשנת 2020 הודיעה החברה כי כל סרטי הקולנוע המתוכננים לשנת 2021, בהם הסרטים וונדר וומן 1984, מטריקס: התחייה וחולית, יופצו במקביל בבתי הקולנוע ובשירות הסטרימינג HBO Max.

## חברות בנות

לאולפני האחים וורנר יש מספר חברות בת:

* אולפני האחים וורנר הנפשה
* קאסל רוק אנטרטיינמנט
* האנה-ברברה
* Cartoon Network
* ניו ליין סינמה
* DC קומיקס
* וורנר מיוזיק גרופ
* וורנר רקורדס
* אולפני האחים וורנר, ליבסדן – אולפני הצילום של סרטי הארי פוטר, ליד לונדון

## מותגים וזיכיונות

* לוני טונס
* DC קומיקס
	+ באטמן
	+ סופרמן
	+ ליגת הצדק
* הארי פוטר (סדרת סרטים)
* שר הטבעות (טרילוגיית סרטים)
* מורטל קומבט

## קישורים חיצוניים

 מדיה וקבצים בנושא **האחים וורנר** בוויקישיתוף

* אתר האינטרנט הרשמי של האחים וורנר (באנגלית)

* האחים וורנר, ברשת החברתית פייסבוק
* האחים וורנר, ברשת החברתית X (טוויטר)
* האחים וורנר, ברשת החברתית אינסטגרם
* האחים וורנר, ברשת החברתית VK
* האחים וורנר, ברשת החברתית LinkedIn
* האחים וורנר, באתר פינטרסט
* האחים וורנר, באתר אנציקלופדיה בריטניקה (באנגלית)
* co0080422 האחים וורנר, במסד הנתונים הקולנועיים IMDb (באנגלית)
* על הסרטים המצוירים של האחים וורנר
* מידע על האחים וורנר
* ניב שטנדל, הנכדה של וורנר, באתר nrg‏, 12 בדצמבר 2008
* אורון שמיר, אולפני האחים וורנר חוגגים מאה שנים של רגעים טובים, רעים ומכוערים, באתר הארץ, 16 במאי 2023

## הערות שוליים